《次韵和王岩夫有美堂会诸年契》
宋代·沈遘

西寺题名墨尚新，今为宾主此堂人。纵谈更起挥青麈，极醉何妨倒紫纶。

梁苑旧游皆已往，吴山高会正临春。欲知胜事常难得，嘉句先应动荐绅。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。